[{"text_idx": "#000003", "text": "Mae fy mhrofiad ers dod i\u2019r Parc Cenedlaethol yn 2021 wedi tanlinellu fy mhenderfyniad i wireddu fy ngweledigaeth ar gyfer Parc sy\u2019n enghraifft fywiog o gynaliadwyedd. Parc sy\u2019n wydn o ran yr amgylchedd, yn economaidd lewyrchus, yn croesawu newid, yn agored ac yn groesawgar i bawb sy\u2019n ceisio cysylltu a\u0302 natur, harddwch ac antur. Gwn nad fi yw\u2019r unig un sy\u2019n meddu ar y weledigaeth hon. Rwy\u2019i wedi cwrdd, siarad ac ymweld a\u0302 llawer o unigolion a sefydliadau ysbrydoledig, ac mae nifer ohonynt yn rhan o\u2019r cynllun hwn fel ein Se\u0302r y Bannau. Ar yr adeg hon yn ein hanes, mae ein partneriaid wedi amlygu i mi, trwy eu gweithredoedd, y brys a\u2019r angen am y Cynllun hwn, fel ein bod yn gyrru\u2019r neges bod angen cynnwys cynaliadwyedd ym mhopeth a wnawn, ar gyfer cenedlaethau\u2019r presennol a\u2019r dyfodol. Rwyf hefyd yn benderfynol bod y cynllun hwn yn helpu unigolion a sefydliadau i gysylltu a\u0302 difrifwch y problemau yr ydym yn eu hwynebu."}]